হোশি (দক্ষিণ কোরীয় গায়ক)

কোয়ান সুন-ইয়াং (কোরিয়ান 권순영; জন্ম ১৫ই জুন ১৯৯৬), পেশাগতভাবে তার স্টেজ নাম হোশি (কোরিয়ান 호시) নামে অধিক পরিচিত, একজন দক্ষিণ কোরিয়ান গায়ক, নৃত্যশিল্পী এবং কোরিওগ্রাফার। তিনি প্লেডিস এন্টারটেইনমেন্ট দ্বারা পরিচালিত বয় গ্রুপ সেভেনটিনের একজন সদস্য। এছাড়াও তিনি এর পারফরম্যান্স দলের নেতা এবং বিশেষ সাবইউনিট বিএসএস এর সদস্য। ২রা এপ্রিল ২০২১ সালে হোশি তার প্রথম একক মিক্সটেপ"স্পাইডার" প্রকাশ করেন।
হোশি দক্ষিণ কোরিয়ার গিয়োংগি প্রদেশের নামইয়াংজু শহরে জন্মগ্রহণ করেন। তিনি মাসেওক হাই স্কুলে পড়াশোনা করেন এবং তারপর হানিয়াং বিশ্ববিদ্যালয়ে ভর্তি হন।
তিনি ২০১১ সালের শেষের দিকে প্লেডিস এন্টারটেইনমেন্টে যোগ দেন, যেখানে তিনি পরবর্তী ৪ বছর প্রশিক্ষণ গ্রহণ করেন। ২০১৩ সালে, তিনি "সেভেন্টিন টিভিতে" হাজির হন, যা একটি অনলাইন রিয়েলিটি শো; যা প্লেডিসের প্রশিক্ষণার্থীদের পরিচয় করিয়ে দেয় এবং অফিসিয়ালভাবে তাদের আত্মপ্রকাশের আগে সেভেনটিনের সম্ভাব্য সদস্যদের দেখায়। অনুষ্ঠানটি পর্যায়ক্রমে ইউস্ট্রিম- এ সম্প্রচার করা হয়েছিল, যেখানে প্রশিক্ষণার্থীরা নিজেদের প্রশিক্ষণ, গান গাওয়া, নাচের কোরিওগ্রাফি তৈরি এবং গেম খেলতে দেখা যায়। অনলাইন শোতে "লাইক সেভেন্টিন" শিরোনামের কনসার্টে অংশগ্রহণও অন্তর্ভুক্ত ছিল।
২০১৫ সালের ২৯শে মে, হোশি বর্ধিত নাটক "১৭ ক্যারেটের" মাধ্যমে দক্ষিণ কোরিয়ার ছেলেদের গ্রুপ সেভেনটিনের সদস্য হিসাবে আত্মপ্রকাশ করেন। সদস্য সিউংকোয়ান এবং ডিকের পাশাপাশি হোশি বিএসএস বা "বুসোকসুন-নামে"র একটি সাবইউনিট এর সদস্য। ২১শে মার্চ ২০১৮ সালে-এ দলটি তাদের প্রথম একক গান "জাস্ট ডু ইট" প্রকাশ করে।
২রা এপ্রিল ২০২১ সালে, হোশি তার প্রথম একক মিক্সটেপ "স্পাইডার" প্রকাশ করেন। হোশি গানটি রচনা ও পারফরম্যান্সসহ গানটির সামগ্রিক প্রযোজনা প্রক্রিয়ায় অংশ নিয়েছিলেন। স্পাইডার আইটিউনস গানের চার্টে ৪৮টি অঞ্চলে শীর্ষ ১০এ অবস্থান করেছিল।
২০২০ সালের মার্চ মাসে হোশি ব্যক্তিগতভাবে ₩৫০ মিলিয়ন ডলার (৪২,৬৯৪$) হোপ ব্রিজ ন্যাশনাল ডিজাস্টার রিলিফ অ্যাসোসিয়েশনকে দান করেছিলেন। এই অনুদানটি কোভিড-১৯ দ্বারা ক্ষতিগ্রস্ত সুবিধাবঞ্চিতদের জন্য কোয়ারেন্টাইন সামগ্রী ক্রয় এবং চিকিৎসা কর্মী ও স্বেচ্ছাসেবকদের সহায়তা করার জন্য ব্যবহার করা হয়েছিল। ২০২০ সালের এপ্রিলে হোশির বাবা কওন হিউক-ডু তার পক্ষে হোয়াডো-ডং, নামিয়াংজু -তে প্রশাসনিক কল্যাণ কেন্দ্র পরিদর্শন করেছিলেন এবং কোরিয়ার গিয়াংগি কমিউনিটি চেস্টে ₩১.৫৪ মিলিয়ন মূল্যের পরিবেশ-বান্ধব জীবাণুমুক্ত পানি সরবরাহ করেছিলেন। ২৯শে অক্টোবর ২০২০ সালে, গিয়াংগি প্রদেশের মাসেওক হাই স্কুল ঘোষণা করে যে হোশি সুবিধাবঞ্চিত তালিকাভুক্ত শিক্ষার্থীদের জন্য ২৩.১ মিলিয়ন স্কলারশিপ দান করেছে।
গিয়াংগি নর্দার্ন সোশ্যাল ওয়েলফেয়ার কমিউনিটি চেস্টের মতে, হোশি ১০ই জুন ২০২১ সালে নামিয়াংজু ওয়েলফেয়ার ফাউন্ডেশনে ₩১০০ মিলিয়ন দান করেছেন এবং অনার সোসাইটিতে যোগদান করেছেন। হোশির এই অনুদান তার ২৬তম জন্মদিনের স্মরণে অনুষ্ঠিত ছিল এবং সম্প্রদায়ে আরও বেশি সংখ্যক প্রতিবেশীর সাহায্যের প্রয়োজন ছিল শুনে তিনি স্পনসরশিপ কার্যক্রমে যোগদান করেছিলেন। এই অনুদান নামিয়াংজুতে যত্ন কেন্দ্রগুলির মাধ্যমে সুবিধাবঞ্চিতদের জন্য ব্যবহার করা হবে যেমন- নির্যাতিত শিশু, একক পিতামাতার পরিবার, প্রতিবন্ধী এবং অন্যান্য।
২০২১ সালের ডিসেম্বরে, নামিয়াংজু সিটি অনুদান সংস্কৃতিকে পুনরুজ্জীবিত করয় তার অবদানের জন্য হোশিকে প্রশংসার একটি ফলক প্রদান করে। "আমি আন্তরিকভাবে হোশিকে ধন্যবাদ জানাই, একজন দেবদূত; যিনি সম্প্রদায়কে ভুলে যান না এবং বিভিন্ন পদ্ধতিতে ক্রমাগত অনুদানের মাধ্যমে ভাল প্রভাব বিস্তার করেন" বলেছেন হাওয়াডো সুডং প্রশাসনিক কল্যাণ কেন্দ্রের প্রধান চোই ডাই-জিপ, যিনি নামিয়াংজু মেয়র চো কোয়াং-হানের পক্ষে প্রশংসার ফলক বিতরণ করেছিলেন।
সমস্ত ক্রেডিট কোরিয়া সঙ্গীত কপিরাইট অ্যাসোসিয়েশন থেকে অভিযোজিত যদি না অন্যথায় বলা হয়।